Covid-19-statistieke: Positiwiteitskoers op net meer as 10%(Argieffoto: Unsplash) Die Covid-19-positiwiteitskoers staan op 10,6% nadat nog 4 514 nuwe gevalle van die virus bevestig is. Die algehele syfer staan nou op 3 590 399 nadat nog 4 514 nuwe gevalle bevestig is. Tot dusver het 3 429 498 mense reeds van die virus herstel, ŉ koers van 95,5%. Die persentasie positiewe nuwe gevalle (10,6%) is hoër as ŉ dag gelede, terwyl die sewedaggemiddeld steeds op 9,4% staan. Altesame 30% van nuwe gevalle is in Gauteng aangemeld, gevolg deur die Wes-Kaap (14%), KwaZulu-Natal (13%), Mpumalanga (11%), Limpopo (10%), Noordwes (9%), die Vrystaat (6%), die Oos-Kaap (5%) en die Noord-Kaap (2%). Daar is in hierdie stadium 66 410 aktiewe gevalle van die virus landwyd en 6 035 mense in hospitale het Covid-19 onder lede nadat nog 183 mense met die koronavirus sedert die vorige verslag opgeneem is. Nog 94 sterftes is aangemeld, waarvan net 20 oor die afgelope 24 tot 48 uur. Die algehele sterftesyfer weens Covid-19 sedert die uitbreking van die pandemie staan nou op 94 491. Nog 81 012 dosisse van die entstof is toegedien.